jkorsvik/nowiki_second_scrape_merged huggingface dataset:
Casa Buonaparte

Casa Buonaparte (fransk: La maison Bonaparte) er Napoléon Bonapartes barndomshjem og ligger i den korsikanske byen Ajaccio. Bygningen var opprinnelig et leilighetkompleks som stod ferdig på 1600-tallet, men Bonaparte-familien kjøpte ut Giuseppie-familien og mellom 1682 og 1923 var hele bygningen i familiens eie. Bygningen er svært kjent ettersom Napoleon bodde der sine første år, før han ble sendt til fastlandet for å gå på skole. Bygningen er renovert en rekke ganger og idag finnes det et museum innredet i nøyaktig samme stil som da Napoleon vokste opp her. I første etasje er det også en museumsbutikk.


== Eksterne lenker ==
(fr) Offisielt nettsted 
(en) Musée de la Maison Bonaparte – kategori av bilder, video eller lyd på Commons
Erguotou

Erguotou (forenklet kinesisk: 二锅头, tradisjonell kinesisk: 二鍋頭, pinyin: Èrguōtóu; også kalt «kinesisk hvit sprit» eller «kinesisk vodka») er en type baijiu (distillert sprit) fra durra, produsert i Folkerepublikken Kina. Den vanligste versjonen er Red Star Er Guo Tou Jiu (红星, Hóng xīng, «Røde stjerne»), som produseres i forskjellige styrker, opp til 56% alkoholvolum.. Et annet kjent mere er Niulanshan (牛栏山). 
Er guo tou betyr at den er dobbeltdestillert (ordrett «hoden av annen potte»). Den er klar og sterk og trenger seks måneders produksjonstid. 


== Referanser ==
Jonathan Biabiany

Jonathan Ludovic Biabiany (født 28. april 1988) er en fransk fotballspiller som fra 30. juni 2019 er klubbløs.


== Referanser ==


== Eksterne lenker ==
(en) Jonathan Biabiany – FIFA 
(en) Jonathan Biabiany – UEFA 
(en) Jonathan Biabiany – Transfermarkt 
(en) Jonathan Biabiany – WorldFootball.net 
(en) Jonathan Biabiany – FootballDatabase.eu 
(en) Jonathan Biabiany – Soccerway 
(es) Jonathan Biabiany – as.com 
Tutto Calciatore Profil
Katalogtjeneste

Katalogtjeneste (fra eng: Directory service), også kalt oppslagstjeneste, er en informasjonstjeneste som baserer seg på oppslag i en katalog for assosierte verdier, som for eksempel ved oppslag i en ordbok eller telefonkatalog. En katalogtjeneste er en relativt enkel tilordning fra nøkler til verdier, i henhold til et bestemt skjema. Innen anvendt informatikk og databehandling brukes katalogtjenester i utstrakt grad for å lagre strukturert informasjon, som slik er søkbar for klienter som trenger denne informasjonen. En katalogtjeneste kan bygges opp på mange måter, men de mest utbredte og brukte i dag baserer seg på konsepter fra standarden X.500, som ble lansert av ITU-T i 1988. Microsofts Active Directory (AD) er en av disse.
Fleur Pellerin

Fleur Pellerin (født 29. august 1973 i Seoul i Sør-Korea) er en fransk økonom og politiker som 16. mai 2012 ble fransk minister for småbedrifter og innovasjon. Hun ble deretter minister for kultur og kommunikasjon. Pellerin gikk ut av regjeringen i februar 2016.
Hun ble franskadoptert som spedbarn og kom til Frankrike i februar 1974. Da hun var 16 år tok hun baccalauréat og begynte så på høyere økonomisk utdannelse. 
Hun har blant annet arbeidet som conseillère référendaire ved Cour des comptes, og rådgiver for François Hollande.


== Referanser ==
Christian Pineau

Christian Paul Francis Pineau (født 14. oktober 1904 i Chaumont-en-Bassigny i Haute-Marne, død 5. april 1995 i Paris) var en fransk sosialistisk politiker, utenriksminister 1956-1958, og motstandsmann under andre verdenskrig.


== Bakgrunn og virke ==
Pineau studerte statsvitenskap og juss. Etter studiene arbeidet han fra 1931 i Banque de France og senere for Banque de Paris et des Pays-Bas. I 1938 viet han seg til fagforeningsarbeid og ble sekretær i det økonomiske råd i Confédération générale du travail, samtidig som han var redaktør for fagforeningsavisen Le Peuple.Under andre verdenskrig ble han engasjert i motstandsarbeid. I november 1940 startet han utgivelsen av undergrunnsavisen Libération.  Motstandsgruppen han var engasjert i, Phalanx, var skeptisk til general Charles de Gaulle, men ved hjelp av Pineaus mellomkomst, fikk hans frie franske styrker støtte fra fagforeningsfolk og sosialister. Pineau ble arrestert av tyskerne og ble sendt til konsentrasjonsleiren Buchenwald, der han satt til krigens slutt.
Etter verdenskrigen ble han innvalgt i Nasjonalforsamlingen. Han representerte partiet Section française de l'internationale ouvrière. Pineau fikk ministerposter, først som forsyningsminister i 1945, så som minister for offentlig arbeid og samferdsel fra 1947 til 1948, finans- og økonomiminister 1948 og minister for offentlig arbeid, samferdsel og turisme fra 1948 til 1950. I februar 1956 ble han utenriksminister og var sentral under Suezkrisen senere samme år. Han undertegnet i 1957 Roma-traktaten på vegne av Frankrike. Den kalde krigen og avkolonisering var andre sentrale spørsmål i hans tid som utenriksminister. Etter overgangen til den femte republikk i 1958 tapte Pineau sitt sete i Nasjonalforsamlingen. Han satt i ledelsen for sosialistpartiet til 1966.Pineau utga barnebøker, samt memoarer fra sitt liv i politikken.
Han var medlem av Frigjøringsordenen, storoffiser av Æreslegionen, ble tildelt Croix de guerre 1939–1945 med tre anførsler og mottok Motstandsmedaljen med rosett. Av britene ble han hedret med utnevnelse til kommandør av Den britiske imperieordenen, av belgierne mottok han storkors av Leopoldsordenen, samt Croix de guerre.


== Referanser ==


== Litteratur ==
Vladimir Trouplin: Dictionnaire des compagnons de la Libération, Bordeaux: Elytis, 2010, s. 825–827
Bjørn Christophersen

Bjørn Olafssøn Christophersen (født 30. desember 1900 i Lillestrøm, død 27. juni 1985) var en norsk offiser i Hæren.
Christophersen fullførte Krigsskolen i 1921 og Den militære høyskole i 1923. I 1936 tok han generalstabseksamen. Under andre verdenskrig kom han til Storbritannia, der han i 1942 ble oberst og stabssjef ved Forsvarets overkommando.
I 1946 ble han hovedsekretær for Forsvarskommisjonen av 1946, ledet av Trygve Bratteli. Samme år ble han også sjef for Trøndelag Dragonregiment. Fra 1949 til 1953 var han direktør ved Forsvarets høgskole. Christophersen var sjef for Tysklandsbrigaden fra 1950 til 1951 og for Tysklandskommandoen fra 1952 til 1953. Han var så sjef for 6. divisjon før han i 1955 ble utnevnt til generalmajor og stabssjef i Forsvarsstaben. Christophersen var fra 1956 til 1961 sjef for Hæren. Etter perioden som hærsjef var han fra 1962 til 1971 sjef for Forsvarets krigshistoriske avdeling.


== Utmerkelser ==
Christophersen ble utnevnt til kommandør med stjerne av St. Olavs Orden.


== Bibliografi ==
Vårt forsvars historie. En oversikt frem til 1940, Oslo: Gyldendal, 1978. ISBN 82-05-10419-0
Forsvarets gamle underoffisersstand. Dens innsats på sivile felter, Oslo: Gyldendal, 1978. ISBN 82-05-11151-0, ISBN 82-05-11150-2
Forsvarets plass i norsk historie, Oslo: Forsvarets krigshistoriske avdeling, 1971
Norsk militært tidsskrift 1830–1930, Oslo: Oslo militære samfunn, 1931


== Referanser ==
I Want to Tell You

«I Want to Tell You» er en sang av The Beatles som ble skrevet av George Harrison. Den ble først utgitt 6. august 1966 på deres syvende album Revolver. Tre dager senere ble «I Want to Tell You» inkludert på den amerikanske utgaven av Revolver. Teksten handler om å ha mye man vil fortelle, men at det er vanskelig å få satt ord på det.


== Innspilling ==
Harrison hadde problemer med å finne på en tittel på sine sanger i 1960-årene. Da «Love You To» ble innspilt, het den først «Granny Smith». Derfor fleipet John Lennon og foreslo «Granny Smith Part Friggin' Two» som foreløpig tittel. Men lydtekniker foreslo epletypen «Laxton's Superb» som arbeidstittel etter hvert som innspillingen startet opp 2. juni 1966 i Abbey Road Studios. De spilte først inn fem gjennomganger av grunnkompet med gitar, piano og trommer. Deretter supplerte de med vokal, harmonivokal, maracas, tamburin og mer piano på tagning 3. Dermed var alle spor på firesporsteipen brukt opp, så produsent George Martin foretok en kopiering/overføring av de fire sporene til to spor på en annen firesporsteip. Ergo hadde de igjen to spor til rådighet. Alle fire medlemmene bidro så med håndklapp på et av de sporene. 3. juni la Paul McCartney på bass på siste tilgjenglige spor, og dette med at bassen ble lagt på til sist, ville etter hvert bli veldig vanlig, spesielt året etter da de spilte inn Sgt. Pepper's Lonely Hearts Club Band.


== Musikere og instrumenter ==
George Harrison: elektrisk gitar, håndklapp, vokal
John Lennon: tamburin, håndklapp, harmonivokal
Paul McCartney: bass, piano, håndklapp, harmonivokal
Ringo Starr: trommer, maracas, håndklapp«I Want to Tell You» er åpningsporet på konsertalbumet Live in Japan som Harrison ga ut 13. juli 1992. Opptaket er fra desember 1991,


== Referanser ==


== Eksterne lenker ==
«I Want to Tell You» på The Beatles' offisielle webside
Sangteksten (hentet fra George Harrisons offisielle webside)
Thoralf Evje

Thoralf Johannes Irgens Evje (født 8. desember 1903 i Vestre Aker, død 1976) var en norsk jurist og embetsmann.
Evje ble i 1926 ferdig utdannet jurist. Han drev advokatforretning på Notodden 1929 til 1935 og var deretter skatteinspektør i Bærum. Under andre verdenskrig ble Evje arrestert og i 1943 ble han sendt til konsentrasjonsleiren Sachsenhausen, der han ble sittende til krigens slutt.
I 1948 ble han ble ansatt hos Riksmeklingsmannen. Evje var riksmeklingsmann fra 1954 til 1964. Deretter var han byfogd i Oslo fra 1964 til 1969.
Evje var engasjert i lokalpolitikken for Arbeiderpartiet. Han var fra 1946 til 1952 medlem av kommunestyret og formannskapet i Bærum, der han også var varaordfører.


== Utgivelser ==
Paal Berg, Thoralf Evje og Magnus Bjerkholt: Arbeidstvistloven, tjenestetvistloven, lønnsnemndloven, Oslo: Grøndahl, 7. utgave, 1973


== Referanser ==
Jesse Ventura

James George Janos (født 15. juli 1951 i Minneapolis, Minnesota) bedre kjent som Jesse Ventura, er en amerikansk politiker, skuespiller og tidligere profesjonell bryter som var 38. guvernør av Minnesota fra 1999 til 2003.
Ventura tjenestegjorde i U. S. Navy mellom 1. desember 1969 og 10 september 1975. Han ble medlem av Navy Seal i desember 1970. Han tjenestegjorde som Navy UDT under Vietnamkrigen.[1] Arkivert 24. desember 2018 hos Wayback Machine. Senere var han profesjonell bryter i 11 år, fra 1975 til 1986. Han var kjent under kallenavnet Jesse «The Body» Ventura, og ble utnevnt på WWE Hall of Fame i 2004.
Ventura spilte i filmen Predator – den usynlige fiende publisert i 1987 sammen med blant andre Arnold Schwarzenegger og Carl Weathers. Han fikk også en mindre rolle i filmen The Running Man. I 1993 spilte han mot Sylvester Stallone og Wesley Snipes i Demolition Man. I 1997 fikk han en rolle i superhelt-filmen Batman & Robin sammen med George Clooney og Chris O'Donnell i hovedrollene.
Ventura skrev en rekke bøker etter at han forlot guvernør-kontoret. 1. april 2008 ble hans bok "Don't Start the Revolution Without Me" publisert. I boken beskriver Ventura en hypotetisk situasjon hvor Ventura skal stille som mulig president-kandidat ved valget i USA som fant sted i 2008. Men i et intervju med Associated Press på tidspunktet for bokens publisering benektet Ventura alle planer om at han planla å stille som president ved valget. Han uttalte at scenariet i boken hans bare var hypotetisk. [2]
I løpet av et intervju i januar 2012 for å promotere sin bok American Sniper, uttalte tidligere Navy SEAL Chris Kyle at han skal ha slått ned Jesse Ventura i 2006 ved en bar i Coronado, California, i løpet av en sammenkomst for å hedre en annen Navy Seal Michael A. Monsoor som ble drept i Irak-krigen. [3] Ifølge boken til Chris Kyle uttrykte Ventura seg negativt angående den amerikanske okkupasjonen av Irak, og etter en konflikt skal Kyle ha slått ham ned.
Men Ventura nektet for at denne hendelsen skal ha funnet sted i det hele tatt. Ventura ble tildelt 1.3 millioner dollar i ett søksmål mot Chris Kyle, på grunn av disse anklagene. [4] Ventura saksøkte også selskapet HarperCollins som publiserte boken American Sniper, fordi de mislykket med å fakta-sjekke påstandene som Chris Kyle kom med. [5]


== Referanser ==


== Eksterne lenker ==
(en) Jesse Ventura – kategori av bilder, video eller lyd på Commons 
(en) Jesse Ventura – Cagematch 
(en) Jesse Ventura – wrestlingdata.com 
(en) Jesse Ventura – Online World of Wrestling 
(en) Jesse Ventura – Online World of Wrestling 
(en) Jesse Ventura på Internet Movie Database 
(sv) Jesse Ventura i Svensk Filmdatabas 
(fr) Jesse Ventura på Allociné 
(en) Jesse Ventura på AllMovie 
(en) Jesse Ventura hos The Movie Database
Folding

Folding er en geologisk prosess hvor bergarter blir utsatt for høyt trykk og temperatur slik at de blir plastiske (bøyelige). De blir så bøyd og foldet. Blir kreftene for store blir de revet fra hverandre og en får en forkastning. Størrelsen på foldingen kan variere sterkt.
Topper i foldingene blir kalt for antiklinaler, mens bunnene blir kalt synklinaler. Når erosjon, f.eks. på grunn av en isbre, høvler flaten flat står de opprinnelige lagene igjen som striper på tvers av retningen på foldingen. Der toppene var vil det eldste laget ligge i midten med stadig yngre lag vekk fra dette. Der bunnen var vil det bli omvendt.


== Eksterne lenker ==
(en) Folds – kategori av bilder, video eller lyd på Commons
Eivind Sæther

Eivind Esten Sæther (født 31. juli 1981 i Oslo) er en norsk frilansjournalist og portrettør. I 2012 vant han Den store journalistprisen. Han skrev for Magasinet i Dagbladet. Nå skriver han for Dagens Næringsliv. 
Sæther er også tidligere fotballspiller for KFUM-kameratene, Oslo Øst og Skeid.
Sæther var gift med artisten Maria Mena fra 2012 til 2014. Han er sønn av Dagbladets sportskommentator Esten O. Sæther (født 1955).


== Referanser ==


== Eksterne lenker ==
(en) Eivind Sæther – Transfermarkt
3. etappe av Giro d’Italia 2012

3. etappe av Giro d'Italia 2012 ble kjørt 7. mai 2012 og gikk i en løype på 190 km fra Horsens til Horsens. Etappen endte i en massespurt der australieren Matthew Goss kom først over målstreken. Vinneren på etappe 2, Mark Cavendish ble nedkjørt på oppløpet og veltet, og dro med seg blant andre sammenlagtleder Taylor Phinney. Han ble kjørt til podiet i ambulanse med en skade i foten, men siden velten skjedde innenfor de siste tre kilometer hadde ingen påvirkning for hans ledelse i sammendraget. De norske spurterne Thor Hushovd og Alexander Kristoff satt begge godt med og unngikk massevelten, og spurtet inn til en 6.- og 7.-plass. Gabriel Rasch kom inn i en mindre gruppe, 1.51 bak hovedfeltet.   


== Eksterne lenker ==
(en) Resultater på gazzetta.it
(it) Resultater på gazzetta.it
Jereem Richards

Jereem Richards (født 13. januar 1994) er en friidrettsutøver fra Trinidad og Tobago som konkurrerer i sprint.
På regionalt nivå har han en bronsemedalje på 4x400 meter stafett og sølv på 4 x 100 meter stafett fra CAC-mesterskapet (Sentralamerikanske og karibiske mesterskapet i friidrett) for ungdom i 2010. I 2011 vant han også gull på 4 x 400 meter i ungdomsklassen i CARIFTA Games, som arrangeres av Caribbean Free Trade Association (CARIFTA).
Som junior fikk han sølv på 4 x 400 meter i det panamerikanske mesterskapet i friidrett for juniorer i 2011, sammen Machel Cedenio, Moriba Morain og Deon Lendore.I VM i friidrett innendørs 2012 fikk han bronse på 4 x 400 meter stafett, sammen Renny Quow, Lalonde Gordon og Jarrin Solomon. De løp da på ny nasjonal rekord med tiden 3:06,85. 
Richards vant 200 meter i Trinidadisk mesterskap i friidrett 2017. Han representerte Trinidad og Tobago under VM i friidrett 2017, der han var med å vinne gull på 4 x 400 meter stafett. Han fikk også sølv på 200 meter, der han fikk 1/1000 svakere tid enn Wayde van Niekerk som vant sølvmedaljen.Han deltok på Trinidad og Tobagos lag som kom på 8. plass på 4 × 400 meter under Sommer-OL 2020 i Tokyo. Richards kom også på 8. plass på 200 meter under de samme lekene.


== Referanser ==


== Eksterne lenker ==
(en) Jereem Richards – Olympics.com 
(en) Jereem Richards – Olympic.org 
(en) Jereem Richards – Olympedia 
(en) Jereem Richards – Commonwealth Games Federation 
(en) Jereem Richards – World Athletics 
(en) Profil hos All-Athletics Arkivert 20. august 2017 hos Wayback Machine.
(en) Profil hos University of Alabama
Sergej Petukhov

Sergej Petukhov (født 22. desember 1983) er en russisk friidrettsutøver som hovedsakelig konkurrerer i sprint.
Ved VM i friidrett innendørs 2012 deltok han på det russiske laget som kom på fjerdeplass 4 x 400 meter stafett. De andre løperne på det russiske laget var Valentin Kruglyakov, Semen Golubev og Vladislav Frolov. 


== Eksterne lenker ==
(en) Sergej Petukhov – Olympics.com 
(en) Sergej Petukhov – Olympic.org 
(en) Sergej Petukhov – World Athletics 
Profil hos European Athletics
Profil hos All-Athletics Arkivert 12. mars 2013 hos Wayback Machine.
Vollen ungdomsskole (Asker)

Vollen ungdomsskole er en ungdomsskole i Asker. Skolen har plass til 380 elever på 8.–10. trinn og en spesialavdeling med ca 20 elevplasser. Vollen har et opplegg som heter kulturuken, denne foregår i samarbeid med Asker kommune. Der kan elever velge et ført program, som kan handle om for eksempel: Medier, baking, skating osv. Vollen Ungdomsskole har også et samarbeid med sjøskolen, der elever kan velge sjø og havliv som valgfag.


== Eksterne lenker ==
(no) Offisielt nettsted 
(en) Vollen ungdomsskole – kategori av bilder, video eller lyd på Commons
Adama Coulibaly

Adama Coulibaly, født 10. september 1980, er en tidligere malisisk fotballspiller. Han er født i Bamako, Mali, og begynte sin karriere i sin lokale klubb, Djoliba. Coulibaly gikk over til AJ Auxerre etter ti år i RC Lens. Overgangssummen var på 2 millioner euro. Han har spilt landslagsfotball for Mali, hvor han har spilt sammen med blant annet sin fetter, Moussa Coulibaly. Han la opp i 2015


== Meritter ==
U-20-verdensmesterskapet i fotball 3.-plass: 1999


== Referanser ==


== Eksterne lenker ==
(en) Adama Coulibaly – FIFA 
(fr) Adama Coulibaly – Ligue de Football Professionnel 
(fr) Adama Coulibaly – LÉquipe 
(en) Adama Coulibaly – Transfermarkt 
(en) Adama Coulibaly – national-football-teams.com 
(en) Adama Coulibaly – WorldFootball.net 
(en) Adama Coulibaly – FootballDatabase.eu 
(en) Adama Coulibaly – Soccerway 
(en) Adama Coulibaly – FBref 
Profile national-football-teams.com
Videoretting

Videoretting er en veiledningsmetode hvor lærere bruker skjerm- og lydopptak for å gi elever tilbakemelding på innleverte arbeider. Hensikten med videoretting er å gi hver enkelt elev en mer utfyllende og forståelig veiledning enn hva som er praktisk mulig å gi skriftlig.
I Norge ble videoretting først prøvd ut av Thomas M. Johanson i 2009, og dette inspirerte andre lærere til å ta i bruk metoden. Terje Salvesen holdt foredrag om metoden på Utdanningsdirektoratets regionale konferanse i Oslo om "Vurdering for læring" i mars 2012, og listet følgende fordeler:
Mye grundigere tilbakemeldinger
Elevene sier at de lærer mye av denne måten å vurdere på (ser & hører)
Slipper å skrive et eneste ord
Lett for eleven å se på rettingen i ettertid
Ikke merarbeid i forhold til tradisjonell retting
Redder elever som er borte under "gjennomgangen"
Lett å dokumentere at grundig underveisvurdering er gjennomførtVideoretting anbefales også av Lesesenteret ved Universitetet i Stavanger.Metoden brukes ofte som et supplement til underveisvurdering med karakter, da den sikrer at elevens rett til veiledning og begrunnelse for karakteren kan oppfylles uten bruk av skriftlige tilbakemeldinger.


== Referanser ==


== Eksterne lenker ==
En presentasjon av videoretting (video) (Thomas M. Johanson)
Bloggpost om videoretting i norsk (med video) (Bjørn Helge Græsli)
Bloggpost om videoretting (Thomas M. Johanson)
Anbefaling fra Lesesenteret ved Universitetet i Stavanger
Valentin Krugljakov

Valentin Krugljakov (født 28. august 1985) er en russisk tidligere friidrettsutøver som konkurrerte i sprint.


== Karriere ==
Krugljakov ble russisk juniormester på 400 meter innendørs og utendørs i 2004. Han deltok på 400 meter ved junior-VM i friidrett 2004 i Grosseto, der han kom på fjerdeplass i finalen med tiden 46,40. LaShawn Merritt van gullet på denne distansen. I 2005 kom han på niendeplass på 400 meter under det russiske mesterskapet i friidrett, og han vant 400 meter under det russiske U23-mesterskapet innendørs. Utendørs kom han på femteplass på 400 meter under det russiske U23-mesterskapet i 2005. Han deltok i U23-EM i friidrett 2005, og deltok der på det russiske stafettlaget som kom på sjuendeplass på 4 x 400 meter stafett.Under det russiske U23-mesterskapet innendørs kom han på andreplass på 400 meter, og under det russiske mesterskapet innendørs ble han slått ut i semifinalen. Han deltok i det russiske mesterskapet i friidrett 2006, og ble der slått ut i semifinalen på 400 meter, og han kom på åttendeplass på 200 meter. Ved Universiaden 2007 fikk Russland bronse på 4 x 400 meter, der Kruglyakov løp sammen Maxim Alexandrenko, Vladimir Antmanis og Dmitry Buryak.Ved Lag-EM i friidrett 2009 i Leiria fikk Russlans bronse, og ved Lag-EM i friidrett 2010 i Bergen fikk de gull på 4 x 400 meter. Også ved Universiaden 2011 ble det stafettgull på russerne, denne gang løp han sammen Aleksandr Sigalovskiy, Dmitry Buryak og Artem Vazhov. Her deltok han også på 400 meter, der han kom på 4.-plass. 
Ved VM i friidrett innendørs 2012 deltok han på det russiske laget som kom på fjerdeplass 4 x 400 meter stafett. De andre løperne på det russiske laget var Sergej Petukhov, Semen Golubev og Vladislav Frolov. 


== Referanser ==


== Eksterne lenker ==
(en) Valentin Krugljakov – World Athletics 
Profil hos European Athletics
Profil hos All-Athletics Arkivert 12. mars 2013 hos Wayback Machine.
Eileen Atkins

Eileen June Atkins (født 16. juni 1934 i London) er en britisk skuespillerinne. Hun har spilt roller innenfor film og teater siden 1953.


== Karriere ==
Atkins har vært i bransjen i en mannsalder, men det tok tid før hun fikk roller i store filmer. Hun spilte Hesther Saloman i en filmadaptasjon av teaterstykket Equus i 1977. I 1998 spilte hun i The Avengers, som ble en stor skuffelse til tross for at skuespillere som Ralph Fiennes, Uma Thurman og Sean Connery medvirket i filmen.
Den engelske veteranen spilte også i Gosford Park (2001), The Hours (2002) og Cold Mountain (2003) i løpet av kort tid. Hun dukket noen år senere opp i familiedramaet Ballet Shoes (2007) med Emma Watson i hovedrollen. De siste årene har hun vært med i Last Chance Harvey (2008), Wild Target (2010) og Robin Hood (2010).
Hun ble belønnet med en Golden Globe-nominasjon for sin innsats i miniserien Cranford i 2009, en rolle hun også vant en Emmy for. I 2011 ble hun Emmy-nominert igjen, denne gangen for en annen serie, Upstairs Downstairs.
Atkins har også vært med i en rekke teaterstykker gjennom sine nesten 60 år som skuespiller.


== Utvalgt filmografi ==


=== Filmer ===
Robin Hood (2010) .... Eleanor of Aquitaine
Wild Target (2010) .... Louisa Maynard
Last Chance Harvey (2008) .... Maggie
Vanity Fair (2004) .... Miss Matilda Crawley
Cold Mountain (2003) .... Maddy
What a Girl Wants (2003) .... Jocelyn Dashwood
The Hours (2002) .... Barbara in Flower Shop
Gosford Park (2001) .... Mrs. Croft
The Avengers (1998) .... Alice


=== Fjernsyn ===
Doc Martin (2011) .... Ruth Ellingham (7 episoder)
Psychoville (2009–11) .... Edwina Kenchington (8 episoder)
Upstairs Downstairs (2010) .... Maud, Lady Holland (3 episoder)
Agatha Christie's Poirot (2009) .... Princess Dragomiroff (1 episode)
Ballet Shoes (2007) .... Madame Fidolia (TV-film)
Cranford (2007) .... Miss Deborah Jenkyns (2 episoder)


== Referanser ==


== Eksterne lenker ==
(en) Eileen Atkins på Internet Movie Database 
(sv) Eileen Atkins i Svensk Filmdatabas 
(da) Eileen Atkins på Filmdatabasen 
(da) Eileen Atkins på Scope 
(fr) Eileen Atkins på Allociné 
(en) Eileen Atkins på AllMovie 
(en) Eileen Atkins hos Turner Classic Movies 
(en) Eileen Atkins hos The Movie Database 
(en) Eileen Atkins hos Internet Broadway Database